Lav et referat af nedenstående tekst:

Tekst:
Der er lagt op til en anderledes koncertoplevelse med den kendte DJ, Martin Jensen. Fredag den 16. april indtager X-Factor-dommeren taget af Aalborg Kongres & Kultur Centers 35 meter høje scenetårn i forbindelse med Martin Jensens koncept Me, Myself Online. Til koncerten vil der blive bygget en scene midt på scenetårnets tag. Scenetårnet er en del af Aalborgs bybillede med udsigt til Aalborg midtby og Limfjorden. Hos Nicolaj Holm, der er direktør i Aalborg Kongres & Kultur Center, er spændingen også til at føle på. -	Hvor bliver det vildt at sætte huset i gang igen efter den lange corona-tid med en så grænseoverskridende topkoncert med Martin Jensen. Et festfyrværkeri og et brag som signal om, hvad publikum fremover kan forvente af oplevelser, vi kommer til at byde på. At vi kommer til at præsentere det, vi plejer, men også det, vi IKKE plejer, siger Nicolaj Holm. Unik liveoplevelse i hjemmets trygge rammer I forbindelse med Me, Myself Online, har Martin Jensen tidligere givet koncerter fra Parken, Billund Lufthavn og ILLUM. For Martin Jensen er Me, Myself Online en måde at bidrage til samfundets corona-håndtering gennem sin musik ved at give danskerne mulighed for at have en fest uden at skulle samles i for store mængder. Martin Jensen startede konceptet i 2020, med idéen om at give en helt unik liveoplevelse i hjemmets trygge rammer. Konceptet har for hvert show vokset sig større og større, og nu tuner flere hundrede tusinde mennesker ind til koncerterne, ved hvert show. - Det er helt sindssygt, at det har taget så meget fart, og det er også derfor, jeg har ledt efter den rigtige partner for at give det største show nogensinde. AKKC er et oplagt valg, og jeg er så glad for, at de er med på idéen. Det her bliver det største, flotteste og mest sindssyge show i Me, Myself Online’s historie, siger Martin Jensen. Koncerten, der bliver filmet med droner og byder på fyrværkeri og pyroteknik, kan følges live på Martin Jensens Twitch-kanal fredag den 16. april fra kl. 20.00 til midnat. Du kan se koncerten her.

Referat:
Fredag den 16. april kan man opleve DJ Martin Jensen inden for hjemmets fire vægge, når DJ'ens unikke koncertkoncept Me, Myself Online indtager scenetårnet i Aalborg Kongres & Kultur Center.